b'\n_START_ARTICLE_\nPedosfera\n_START_PARAGRAPH_\nPedosfera (gr. \xcf\x80\xce\xad\xce\xb4\xce\xbf\xce\xbd, + \xcf\x83\xcf\x86\xce\xb1\xce\xaf\xcf\x81\xce\xb1)\xc2\xa0\xe2\x80\x93 tai \xc5\xbdem\xc4\x97s rutulio sfera, apimanti pavir\xc5\xa1in\xc4\xaf sluoksn\xc4\xaf, kuriame vyksta dirvodaros procesai. Dirvo\xc5\xbeemis arba dirva yra pavir\xc5\xa1inis purusis, derlingasis, \xc5\xbdem\xc4\x97s plutos sluoksnis, susidar\xc4\x99s i\xc5\xa1 gimtosios uolienos. Dirvo\xc5\xbeemis yra geologini\xc5\xb3 ir dirvodaros proces\xc5\xb3 produktas, susidar\xc4\x99s per daugel\xc4\xaf t\xc5\xabkstan\xc4\x8di\xc5\xb3 met\xc5\xb3. Dirvodaros krypt\xc4\xaf, eiga lemia vadinamieji dirvodaros veiksniai: klimatas, gimtosios uolienos sud\xc4\x97tis ir am\xc5\xbeius, reljefas, augalija, gyv\xc5\xabnija ir mikroorganizmai. Dirvo\xc5\xbeemio susidarymas yra ilgas, l\xc4\x97tas, nuolatinis procesas, priklausantis nuo geografin\xc4\x97s vietov\xc4\x97s ir land\xc5\xa1afto. Viena labai svarbi dirvo\xc5\xbeemio savyb\xc4\x97\xc2\xa0\xe2\x80\x93 r\xc5\xabg\xc5\xa1tingumas. Jis neigiamai veikia augal\xc5\xb3 vystym\xc4\x85si, kenkia daugeliui nauding\xc5\xb3 dirvo\xc5\xbeemio organizm\xc5\xb3._NEWLINE_Terasfera ir pedosfera yra glaud\xc5\xbeiai tarpusavyje susijusios, tod\xc4\x97l jos aptariamos kartu. Sausumos pavir\xc5\xa1iuje ir pavir\xc5\xa1iniame dirvo\xc5\xbeemio sluoksnyje auga augalai, veisiasi gyv\xc5\xabnai ir mikroorganizmai.'